ОБАВЕШТЕЊЕ

Обавештавају се кандидати за пописивача у Попису становништва, домаћинства и станова 2022. да је Ранг-листа пријављених кандидата за пописиваче, по општинама/градовима и насељеним местима, објављена **10. августа 2022. године** на веб-сајтовима Републичког завода за статистику stat.gov.rs и popis2022.stat.gov.rs, односно на линку [Index (stat.gov.rs)](https://pod2.stat.gov.rs/prijavaok/rangliste/indexr4#page-1)

Сви кандидати који се позивају на тестирање познавања рада на рачунару, Пописној комисији Града Сомбора на дан тестирања достављају следећу документацију:

**ДОКУМЕНТАЦИЈА КОЈУ ЈЕ ПОТРЕБНО ПРЕДАТИ ПРИЛИКОМ ДОЛАСКА НА ТЕСТИРАЊЕ:**

• фотокопија личне карте, односно очитана лична карта или фотокопија пасоша;

• фотокопија дипломе (или потврда образовне установе) о стеченој стручној спреми и оригинал на увид;

• уверење о некажњавању (издаје МУП – не старије од 6 месеци);

• уверење да се против кандидата не води кривични поступак и да није покренута истрага (издају основни судови – не старије од 6 месеци).

**За незапослене кандидате:**

• потврда Националне службе за запошљавање, којом се доказује да је кандидат, у тренутку пријаве, на њиховој евиденцији (потврду је потребно извадити након попуњавања пријаве или најкасније до дана предаје документације), или

• потврда из надлежне филијале фонда ПИО, да кандидату у тренутку пријаве не тече стаж осигурања. Ову потврду доносе студенти и друга лица која нису радно ангажована али нису пријављена Националној служби за запошљавање;

• фотокопија важећег уговора о обављању привремених и повремених послова (за лица која обављају привремене и повремене послове);

• уверење/потврда/други доказ о студирању (за студенте који нису радно ангажовани).

**За старосне пензионере:**

• фотокопија последњег пензионог чека, или

• фотокопија решења о пензији

**За запослене са непуним радним временом:**

• фотокопија важећег уговора или потврда послодавца (са наведеном дужином трајања радног времена)

**За запослене са пуним радним временом:**

• фотокопија важећег уговора или потврда послодавца о заснивању радног односа са пуним радним временом.

**НАПОМЕНЕ:**

**1.** Сва лица запослена у органима државне управе, аутономне покрајине или јединицама локалне самоуправе у обавези су да прибаве писмену **Сагласност руководиоца/послодавца за додатни рад ван радног времена код другог послодавца** и приликом доласка на тестирање исту доставе у оригиналу.

**2**. Јавни функционер, чија јавна функција захтева рад са пуним радним временом или стални рад, да би учествовао у изборном поступку за пописивача у Попису 2022, поред остале документације, доставља и позитивно мишљење органа који га је изабрао, поставио или именовао на јавну функцију.

Уколико је кандидат у моменту пријаве био радно ангажован по основу *Уговора о обављању привремених и повремених послова* (који истиче најкасније до **15. септембра 2022. године**), потребно је да приликом доласка на тестирање донесе фотокопију важећег уговора, а најкасније до **20. септембра 2022**. **године** достави потврду од Националне службе за запошљавање или ПИО фонда да је незапослен, односно да је престао да му тече стаж осигурања.